Liepājas Māras Romas katoļu baznīca

Liepājas Māras Romas katoļu baznīca ir Romas katoļu Rīgas metropolijas Liepājas diecēzes draudzes baznīca.Liepājas diecēze  www.catholic.lv Tā atrodas Liepājā, Ziemeļu priekšpilsētā, Koku ielā 7.Kurzemes bīskapijas draudzes  www.katedrale Jaunākā baznīca pilsētā.Sv.Māras baznīca  www.liepajnieks.lv
Dievnamā turpinās iekšējās apdares un labiekārtošanas darbi.

 Vēsture 
Ziemeļu priekšpilsētā, Laumas mikrorajonā 2002. gadā Liepājas Svētā Jāzepa Romas katoļu draudze nopirka 2403 m2 zemesgabalu dievnama celtniecībai. Baznīcai tika dots Māras vārds Vissvētākās Jaunavas Marijas godam. Baznīcas pamatakmeni iesvētīja 2005. gada 14. maijāMāras baznīcas pamatakmens iesvētīts!  www.katedrale.lv un sākās ēkas celtniecības darbi, kas turpinās. 2009. gada 12. septembrī toreizējais Liepājas diecēzes bīskaps Vilhelms Lapelis iesvētīja Māras baznīcas kapelu, piedaloties Liepājas bīskapam emeritus Ārvaldim Andrejam Brumanim, Dienvidkurzemes dekānam Gatim Bezdelīgai, Māras draudzes prāvestam Jānim Meļņikovam, priesterim Antonam Springovičam un ticīgajiem.

 Raksturojums 
2009. gada labāko arhitektūras darbu vidū ir iekļauts arhitektu Ausmas Skujiņas un Judītes Skujiņas Liepājas Māras baznīcas projekts. Dievnams ir tumši brūnu ķieģeļu nosacīti piramidāla ēka ar 243 m2 lielu lūgšanu zāli, kanceleju, sakristeju, labdarības virtuvi. Baznīcai ir zvanu tornis ar krustu 30 metru augstumā.Mikrorajonā būvē Skujiņas projektēto baznīcu  www.a4d.lv Zvanu tornī atradīsies zvanu komplekts ar devīzi "Salve Regina" (Esi sveicināta Marija — karaliene!). Zvanus vadīs elektroniska sistēma un tie zvanīs trīs reizes dienā. Dievnama fasāde ir triju stāvu augstumā un vērsta uz Baltijas jūras pusi, altāris atradīsies austrumu pusē pirmā stāva līmenī simbolizējot Jēzu kā uzlēcošo sauli. Baznīcā ir paredzētas 250 sēdvietas, kā arī vietas otrajā stāvā — balkonā un stāvvietas. Otrajā stāvā atradīsies kora telpas, kurām blakus būs arī mobilas telpas svētdienas skolai un draudzes pasākumiem, kuras nepieciešamības gadījumā varēs transformēt simfoniskā orķestra kapelas koncertiem. Dievnama ēkā arī iekļausies plebānija — priestera dzīvoklis, kā arī  telpas un labdarības virtuve trūkumcietējiem, kas bija baznīcas finansētāja Bruno Dāņa iecere.Māras baznīcas projekts - viens no labākajiem  www.baznicekas.lv

 Dievnama finansētāji 
Dievnama celtniecību finansējuši: mirušais priesteris Bruno Dānis, Itālijas un Amerikas katoļu bīskapu konferences dalībnieki, Vācijas katoliskās organizācijas "Bonifatiuswerk" un "Renovabis", Ole Tonsbergs no Norvēģijas un vietējie ziedotāji.Iesvēta kapelu Māras baznīcā  www.katedrale.lv

 Draudze 
Draudze iekļaujas Romas Katoļu Rīgas Metropolijas Liepājas diecēzē. Draudzi apkalpo prāvests Edijs Silevičs.Liepājas Māras draudze  www.katedrale.lv Draudzei pieder katoļticīgie, kas dzīvo Ziemeļu priekšpilsētas un Karostas teritorijā. Dievkalpojumi notiek divas trīs reizes nedēļā Māras baznīcas kapelā.

 Atsauces 

 Ārējās saites 
 Iesvēta kapelu Māras baznīcā  www.katedrale.lv
 Sv.Māras baznīca www.liepajnieks.lv
 Mikrorajonā būvē Skujiņas projektēto baznīcu www.a4d.lv
 Māras baznīcas projekts - viens no labākajiem  www.baznicekas.lv

Kategorija:Baznīcas Liepājā
Kategorija:Romas katoļu baznīcas Latvijā
Kategorija:Liepājas diecēzes baznīcas